Koraal Specht

Koraal Specht ta un bario di Willemstad, kapital di Kòrsou. E ta situá na e kosta sùit di e isla den e parti sùit di e siudat. Koraal Specht ta un bario di kontraste. E parti nort ta un área supdesaroyá. Den e parti ost tin e úniko prizòn di e pais, Sentro di Detenshon i Korekshon Kòrsou (SDKK) i un dòm. Y den e parti sùit tin Cornelisbaai, ku ta un zona turístiko ku playa i hotelnan, konosí komo Mambo Beach. Buurtprofiel Koraal Specht, Ministerio di Desaroyo Sosial, Labor i Bienestar, 2011, pag. 8-9Curaçao Pictures, Koraal Specht, 12 oktober 2010. Archivá 31 di òktober 2022.

 Historia 
Na 1791 Jan Hendrik Specht a kumpra plantashi Koraal, na kua e bario ta yamá. Na esaki el a agregá su fam. Den e banda west a lanta kasnan popular unda bonerianonan a establesé. Na 1960, un prizòn a wòrdu konstruí den e bario.Amigoe di Curacao, De gevangenis te Koraal Specht, 21 di aprel 1960. Gearchiveerd op 24 augustus 2023. Entre 1968 i 1970 gobièrnu a krea un zona residensial di gran eskala pa remplasá e parti di e kasnan den Scharloo, ku lo ser basha abou pa e konstrukshon di Koningin Julianabrug. Tambe a konstruí 40 kas temporal ku na 2011 ainda tabata habitá.

Koraal Specht tin un desempleo altu, e porsentahe di trabou na Koraal Specht segun e monitor di bario di 2007 ta 32,6%.

 Demografia 
 Religion 
E bario di Koraal Specht ta pa mayó parti katóliko. E porsentahe di katóliko na 2001 tabata 83% di e poblashon lokal. Esaki ta mas altu ku e averahe nashonal di 80,1%. Otro religionnan ku ta profesá na Koraal Specht ta entre otro: Adventista, Testigu di Yehova, i e komunidat Pentecostal. E último religionnan aki huntu ta representá un total di mas o ménos 13,9% di e kantidat di habitantenan na Koraal Specht. Na 2001, solamente 3,1% di e habitantenan a deklará nan mes komo no-religioso. E Iglesia Katóliko tin un misa na Koraal Specht, esta Misa Bon Wardadó na Kaya Shers. Tambe e komunidat pentecostal 'Resurekshon i Bida' tin un edifisio di iglesia na Kaya Chi ku Cha.

 Sosio-ekonómiko 
E bario konosé hopi pobresa, i ta konsiderá komo un área di atenshon. Kòrsou ta wòrdu deskribí den e guianan di biahe komo bastante sigur, pero Koraal Specht ta wòrdu menshoná komo un bario ku ta mihó pa evitá. Travellers Worldwide, Is Curacao Safe? Travel Tips & Safety Concerns, 20 juli 2022. Archivá 30 di mei 2023. Di tur kas den e bario, 94% ta papia papiamentu.

E parti sùit di Koraal Specht ront di Cornelisbaai a desaroyá komo un sentro turistiko, i tin playanan manera Mambo Beach. Globe Guide, Why Mambo Beach in Curacao is one of the island’s best beaches, 26 mei 2022. Archivá 21 di mart 2023. E área ta wòrdu promoshoná den guia di buseo pa su bunita refnan di koral.Duikers Gids, Cornelisbaai. Archivá dia 31 di òktober 2022. Curaçao Sea Aquarium ta ubiká na e bahia,Curacao Sea Aquarium, Open Water Systeem. Archivá 20 di mart 2023. unda tin komplehonan di hotel i apartamento. Na 2021, e kadena hotelero Van der Valk a anunsiá plannan di ekspanshon na skala grandi.Antiliaans Dagblad, Nieuwbouw Kontiki Van der Valk, 22 juni 2021 (via Knipselkrant Curaçao). Archivá 9 di febrüari 2023.

 Galeria 

Category:Willemstad